Kosatec žltý

Kosatec žltý () je trváca rastlina z čeľade kosatcovité (). Je to najväčší pôvodný kosatec na území Slovenska.

 Opis 
Je to 0,5 –  vysoká bylina s hrubým podzemkom. Byľ je priama, oblá až sploštená a celkom rozkonárená. Listy sú, ako je pre kosatce typické kopijovité, 1 –  široké a často také dlhé, ako celá byľ. Okvetie je jasno žlté, relatívne veľké. Plodom je tobolka.

 Výskyt a čas kvitnutia 
Rastie od Kaukazu, cez Prednú Áziu a v Severnej Afrike i na celom území Európy ako bežný druh. Rastie na brehoch rybníkov, pomaly tečúcich vôd, v priekopách a celkovo na podmočených stanovištiach. Kvitne od mája do júla.

 Upotrebenie 
Podzemok sa kedysi používal v ľudovom liečiteľstve, no i v oficinálnej medicíne. Odvar z neho spôsobuje hnačku a vracanie. Kvety poliate octom a usušené na slnku dávajú žlté farbivo, ktoré dobre farbí kožu i papier. Dnes je kosatec žltý považovaný za rastlinu jedovatú, jej používanie sa neodporúča, lebo môže spôsobiť poškodenie tráviaceho traktu.

 Literatúra 


 Iné projekty 

 Referencie 

Kategória:Kosatcovité
Kategória:Liečivé rastliny
Kategória:Flóra na Slovensku
Kategória:Jedovaté rastliny
Kategória:Najmenej ohrozené druhy